Søndag middag er blandt andet en ambulance, en lægehelikopter og en indsatsleder fra Nordjyllands Politi til stede ved Birkelse, hvor en 64-årig mand er blevet fundet druknet i en å. Det var nogle personer, der stod på paddleboard, der opdagede, at der lå en død person i åen, og herefter kontaktede de Nordjyllands Politi, der modtog anmeldelsen klokken 11.55. - Vi har ikke mistanke om, at der er sket noget kriminelt, men at der er tale om ulykkelige omstændigheder, siger Poul Fastergaard. Politiet har været til stede ved Birkelse, siden de modtog anmeldelsen ved middagstid, og de forventer at afslutte arbejdet inden kort tid.

Referat:
Nordjyllands Politi har ikke mistanke om, at der er sket noget kriminelt.